ജനകീയാസൂത്രണം വാര്ഷികം: സെമിനാര് നടത്തി കരുവാരകുണ്ട്: കരുവാരക്കുണ്ട് ഗ്രാമപഞ്ചായത്തില് ജനകീയാസൂത്രണത്തിന്റെ ഇരുപത്തിയഞ്ചാം വാര്ഷികത്തിന്റെ ഭാഗമായി സെമിനാര് നടത്തി. മുന് മന്ത്രി പാലോളി മുഹമ്മദ്കുട്ടി ഉദ്ഘാടനം ചെയ്തു. ഗ്രാമപഞ്ചായത്ത് ജനകീയാസൂത്രണ പദ്ധതിയിലുള്പ്പെടുത്തി വയോജനങ്ങള്ക്കുള്ള കട്ടില് വിതരണവും ചടങ്ങില് നടന്നു. പുന്നക്കാട് ജിഎല്പി സ്കൂളില് നടന്ന ചടങ്ങില് ഗ്രാമപഞ്ചായത്ത് വൈസ് പ്രസിഡന്റ് മഠത്തില് ലത്തീഫ് അധ്യക്ഷത വഹിച്ചു. കുടുംബശ്രീ ജില്ലാ മുന് കോഓര്ഡിനേറ്റര് എം.കെ.ശ്രീധരന് ജനകീയാസൂത്രണത്തിന്റെ 25 വര്ഷങ്ങള് എന്ന വിഷയത്തില് പ്രഭാഷണം നടത്തി. ഗ്രാമപഞ്ചായത്ത് സ്ഥിരം സമിതി അധ്യക്ഷരായ ടി.കെ.ഉമ്മര്, ഷീനാ ജില്സ് ഷീബ പള്ളിക്കുത്ത്, സെക്രട്ടറി കെ.ഷാനിര്, ആസൂത്രണ സമിതി ഉപാധ്യക്ഷന് കെ.കെ.ജയിംസ്, ഐസിഡിഎസ് പി.സൈനബ തുടങ്ങിയവര് പ്രസംഗിച്ചു.